་མེར་ཆོས་མཆོག་འགག་མེད་རྣམ་སྣང་མཛད། །བྱེ་བ་ཕྲག་བརྒྱའི་ཞིང་གི་འགྲོར་སྣང་གང་འཚམ་ལེགས་གསུངས་ཟིལ་དངར་ཡོངས་འཇོ་ཤཱཀྱའི་ཏོག །ངོ་བོ་གཅིག་ཉིད་ཐ་དད་ཞིང་འཆར་སྐུ་གསུམ་སྟོན་པས་བསམས་ཀུན་གྲུབ་པའི་མེ་ཏོག་སྩོལ། །«ཕྲེང་བའི་གསལ་བྱེད་ལས་དྲངས་པ།་་་་་»མཐའ་མེད་སྲིད་ལས་ངེས་པར་འབྱིན་བྱེད་ངེས་འབྱུང་བློ་སྟེ་དེ་ཉིད་ཀྱིས་བསྐུལ་མངོན་མཐོ་དང་། །ངེས་ལེགས་བསྐྲུན་པའི་ཐབས་ཀྱི་ཁྱད་པར་ཅི་ཡང་ལྷུར་བྱེད་ཐབས་ལམ་ཀུན་གཞི་སྡོམ་པ་སྟེ། །སྡོམ་བརྩོན་ཡོངས་ཀྱི་སྐྱེད་བྱེད་གང་ཞིག་སྐྱབས་སུ་ཡོང་ཡེ་བཟུང་བ་ཉིད་ལས་གཞན་གྱིས་མིན། །དེར་བསྟེན་ཐབས་ཀྱི་ཁྱད་པར་བསླབས་རྣམས་འདོད་པའི་དཔལ་སྟེར་དཀོན་མཆོག་རྣམ་གསུམ་བདེན་དཔང་སྤྱོན། །གྲངས་མེད་སྐྱེ་«་་་་་རིག་བྱེད་པའི་གཏམ་ལས་དྲངས་པའི་བསྡུས་དང་མ་བསྡུས་གཟུགས་ཅན། »བའི་ཐུགས་བསྐྱེད་སྨོན་ལམ་དྭངས་མ་མཐའ་དག་འདབ་སྟོང་སྦུབས་སུ་གཅིག་འཁྱིལ་བ། །ངོ་མཚར་གྲུབ་པའི་ལང་ཚོ་དར་བབ་རྒྱལ་ཀུན་མ་འདུས་མེད་པའི་ཞལ་སྐྱིན་འཇོ་སྒེག་འཕྲུལ། །གདུལ་དཀའི་མི་སྲུན་མེ་ཞལ་ཚོགས་ཀྱི་བརྟན་པ་རབ་ཕྲོགས་ཆོས་ནོར་འདོད་པ་ཐར་པའི་སྡེའི། །བདུད་རྩིའི་དགའ་སྟོན་རིས་བྲལ་འགྱེད་པ་མཚོ་སྐྱེས་རྡོ་རྗེས་བརྗོད་དོན་སྙིང་པོས་ལྕི་བར་མཛོད། །«མ་བསྡུས་པའི་གཟུགས་ཅན་ལ་མཚུངས་པ་གསལ་བྱེད་ཀྱི་དཔེས་སྤྲས་པ།་་་་་»དེང་འདིར་ངག་གི་དབང་ཕྱུག་གྲུབ་པའི་ཁྱུང་སྔོན་སྐྱེས་ཀྱི་རྣམ་པར་དཔྱོད་པའི་ཤིང་རྟར་བརྟེན། །རྨད་བྱུང་ལེགས་པར་བཤད་པའི་འོད་ཀྱི་ཕོ་ཉ་དང་འགྲོགས་སྔ་འགྱུར་བསྟན་པའི་འོད་བརྒྱ་པ། །ལུས་ཅན་བསོད་ནམས་ཡངས་པའི་མཁའ་དཀྱིལ་མཁས་ཚུལ་གསུམ་གྱིས་འཚོ་གཞེས་བརྟན་པའི་ཆོ་ག་མཁན། །ཚུལཾ་ཁྲིམཾས་གསུམ་དང་རིགས་ལུང་རབ་འབྱམས་སྨྲ་བའི་བློཾ་གྲོཾས་ཕྱོགས་ཀྱི་གླཾང་པོ་ཆེཾན་པོའི་མཆེད། །གང་གིས་«་་་་་རིག་བྱེད་པའི་ལོ་རྒྱུས་ལས་དྲངས་པའི་བསྡུས་ཤིང་མ་བསྡུས་པའི་གཟུགས། »ལེགས་གསུངས་གཏིང་མཐས་རྣམ་དབེན་ཆུ་ཡི་གཏེར། །གཞན་ཕན་སེམས་ཀྱི་ས་འཛིན་དབང་པོས་བསྲུབས་ལས་སྐྱེས། །དྲན་དབང་རྣམ་གསུམ་གནོན་པའི་རྩལ་གྱིས་ཉེ་བར་བླངས། །ཁོལ་བུར་ཕྱུང་བའི་བསྟན་བཅོས་རྒ་ཤི་འཇོམས་པའི་སྨན། །སྐལ་«་་་་་མ་བསྡུས་པའི་གཟུགས་ཅན། »པ་བཟང་པོའི་ངག་གི་མཚོན་ཅན་གཞོན་ནུ་དག །ཆོས་རབ་འབྱེད་པའི་འདྲེན་བྱེད་འཛུམས་པ་མེད་བལྟས་པས། །ཐོག་མཐའ་བར་གྱི་གནས་སྐབས་གསུམ་གར་དགེ་བའི་ཆོས། །བྱང་ཆུབ་སྙིང་པོའི་སྲོག་རྩ་བརླིང་སྟེར་བཅུད་ཀྱི་ལེན། །མདོ་«་་་་་ཤླཽ་ཀ་གཉིས་རིགས་ཀྱི་སྒོ་ནས་དབྱེ་བའི་རིགས། »སྔགས་བཞེད་པ་བཀྲག་ཏུ་ཆེ་བ་རི་དྭགས་རྟགས། །ཀུན་མཁྱེན་མིག་སྟོང་ལྡན་པའི་མཛུབ་རྩེར་འཁྲུངས་གྱུར་པ། །མཛོད་སྡེ་བདུན་དང་ངལ་གསོ་རྣམ་གསུམ་རྩ་འགྲེལ་དང་། །བསྡུས་དོན་གསང་བ་སྙིང་པོའི་རྒྱུད་ཀྱི་རྣམ་འགྲེལ་བཅས། །བློ་མཆོག་སྐྱེ་བོས་བསྟེན་པར་འོས་པའི་དབྱིག་འཛིན་མ། །མུན་ཁྲོད་ཆུ་གཏེར་ཆེན་པོར་བྱིངས་ཀྱིས་དོགས་པ་ཡིས། །མཆོག་གི་སྤྲུལ་སྐུའི་ཐུགས་བསྐྱེད་མི་དམན་སྲེད་མེད་བུ། །ཁབ་སྤུ་ལྡན་པའི་འཇུག་པ་ལ་བརྟེན་འདེགས་ལ་ཞུགས། །བརྡ་«་་་་་མཚུངས་པ་གསལ་བྱེད་ཀྱི་སྒྲས་ཟིན་པའི་དཔེ་རྒྱན། »སྐྱོན་བགྲུངས་པའི་བསྟན་བཅོས་ཕྱི་མོ་གཅིག་ཅིག་བསྐྲུན། །དེ་ཉིད་ནས་བརྩམས་བསྐལ་པའི་ཕྲེང་བར་ཆོས་འབྱུང་བ། །ཀུན་ཕན་དཀྱིལ་འཁོར་གཅིག་ལས་ཆེ་ཆུང་ཆུ་སྣོད་གྲངས། །གཟུགས་བརྙན་སྟོན་པའི་ངོ་མཚར་རྗེས་སུ་རྐང་པ་འཇོག །བསྒྲུབ་«་་་་་ནང་ཤེས་བྱེད་ཀྱི་རྒྱུ། »དཀའི་ལས་ཀྱི་རང་ཞལ་བསྟན་པས་ཕྱིར་ཕྱོགས་མིན། །གཏོང་བ་རྨད་བྱུང་ཐབས་ཀྱིས་བཤོལ་ཡང་ལྡོག་མིན་པར། །དམ་པ་རྣམས་ནི་གཡར་དམ་བཅས་པ་མཐར་སོན་པའི། །གྲགས་པའི་ཟླ་རིས་ཕྱོགས་བྲལ་ནུབ་པ་མེད་ལ་དགའ། །ལེགས་«་་་་་རབ་བརྟག་ལས་ཏིང་ངེ་འཛིན། »བྱས་གང་ཕྱིར་གཏོང་བ་ཆེ་དང་སྦྱོར་བ་ཐབས། །བརྩམས་ཚུལ་རྫོགས་པར་གཏམ་དུ་གླེང་བའི་འཕྲིན་ཡིག་ཁུར། །ཐེག་གམ་མ་ཡིན་འཕྱང་མོ་ཉུག་གི་དཔྱངས་ཐག་ལ། །འཁྱུད་པའི་འོད་སྲུངས་བྱིན་ཡང་རིང་ཞིག་ཡམ་མོར་འདར། །«འབྱུང་འགྱུར་འགོག་པ།་་་་་»ཆོས་ལ་ལས་བྱས་དགེ་ཚོགས་ཐ་གྲུ་རབ་ཡངས་པའི། །ཕ་རོལ་བསམ་བརྗོད་ཡུལ་ལས་བསྐལ་པའི་རྒྱ་ཆེ་གང་། །བྱང་ཆུབ་ཆེན་པོར་ཡོངས་སུ་བསྒྱུར་མིན་དེ་སྲིད་དུ། །རྟག་པར་འཕེལ་མིན་བྲི་ཞིང་གཏུགས་པའི་གཞན་དབང་འགྱུར། །«ལྡན་པའི་གཟུགས་ཅན།་་་་་»འཁོར་བ་མྱ་ངན་ལས་འདས་ཀྱིས་བསགས་དགེཾ་བཾའི་ཀླུང་། །ཇི་སྙེད་སྤྲོ་བ་རྨད་བྱུང་རྣམ་དཀར་དགེཾ་བཾ་འདིར། །ཐབས་ལ་མ་རྨོངས་བློ་ཡི་བྱེད་པོས་གཅིག་ཏུ་བསྡོམས། །བྱཾང་ཆུཾབ་མཆོཾག་གི་དག་བྱེད་གཏེར་དུ་གཞོལ་ཕྱིར་བསྔོཾ། །ཆགས་པ་མེད་པར་རིས་བྲལ་འགྲོ་«་་་་་གྲགས་མ་གྲགས་གཉིས་ཀ་རྒྱུ་བཟློག་ནས་འབྲས་བུ་རང་གི་ངོ་བོ་སྟོན་པའི་སྲིད་པ་ཅན། »ལ་ཕན་བདེ་སྟེར། །སྡང་སེམས་མིན་པར་སྒྲིབ་གསུམ་ལྷག་མ་མེད་པར་ཟ། །བཅོལ་བ་མེད་པར་གང་གིས་བསྟེན་ལ་ཅི་འདོད་སྩོལ། །གསཾར་རྙིངཾ་བསྟཾན་པཾར་ཡི་གེའི་གྲགས་འབར་རྒྱས་གྱུར་ཅིག །སུ་«རྒྱུའི་རྒྱན།་་་་་»ཞིག་མཉན་བསམ་ཤེས་བྱ་ཀུན་གྱི་གནས་ཚུལ་རིག །སྔོན་མེད་རྣམ་འབྱེད་བློ་གྲོས་ཟུང་གི་ལང་ཚོ་བསྐྱེད། །ཉམས་བསྟར་ལུང་དང་རྟོགས་པའི་ཡོན་ཏན་ཅི་ཡང་འཕེལ། །འཆོསཾ་སྐྱོབཾ་ལེཾགས་པཾར་བཤཾད་འདིཾས་འཇིག་རྟེན་ཁྱབ་གྱུར་ཅིག །བསྐལ་«་་་་་དཔེ་རྒྱན་ལས་ངེས་པའི་དཔེ། »པ་བཟང་པོའི་དཔཾལ་ལྡཾན་ཐུབ་པའི་ཆོཾས་ཚུལ་སྐྱོངཾ་། །གང་ཞིག་ཕྱོགས་བྲལ་སེམས་ཅན་སྨན་འདོགས་རྣམ་པར་ཐར། །དུས་གསུམ་བདེ་གཤེགས་མཛད་པ་མིན་པ་ཁམས་གསུམ་ན། །མཚུངས་དཔེས་དབེན་གང་བརྒྱ་ཕྲག་བསྐལ་པར་འཚོ་གཞེས་ཤོག །ངག་གི་«་་་་་མི་ལྡན་པའི་གཟུགས་ཅན། »དབང་ཕྱུག་མཁྱེན་བརྩེའི་མཛུབ་རྩེ་ཟུང་སྦྱར་བས། །ལུང་རིགས་འཆད་པའི་མཆུ་འདབ་རབ་ཏུ་སྙུང་བྱས་པའི། །དཔཾལ་སྟུགཾ་བསྟནཾ་པཾའི་སྣཾང་བྱེདཾ་ཆེན་པོ་གང་དག་མཆིས། །གསང་གསུམ་ཞོ་འཐུངས་རུས་པའི་རྡོ་རྗེར་གྲུབ་གྱུར་ཅིག །རྣམ་«་་་་་རྒྱ་ཆེ་བའི་རྒྱན་ལས་བསམ་པ་རྒྱ་ཆེ། »ཀུན་མཆོག་གི་བདེ་སྐུ་འགྱུརཾ་མེཾད་རྟག་གཞེས་ཀྱང་། །སྨོན་ལམ་འགག་པ་མིན་པའི་རང་གདངས་སྤྲུལ་པའི་སྐུ། །ཐེགཾ་མཆོགཾ་བསྟཾན་པའི་བཤད་སྒྲུབ་སྒྲ་དབྱངས་སྲིད་པའི་རྩེར། །ལུད་པ་དེ་སྲིད་ཡོངས་འཛིཾན་རྡོ་རྗེ་གསུམ་དུ་བརྟན། །«བསྡུས་དང་མ་བསྡུས་འདྲེས་པའི་གཟུགས་ཅན།་་་་་»ནམ་ཞིག་བྱང་ཆུབ་སྙེ་མ་གསེར་དུ་མ་སྨིན་པ། །དེ་སྲིད་སྐྱེ་བའི་ཛམྦཱུ་བྲྀཀྵ་ལུང་རྟོགས་ཀྱི། །ཡོན་ཏན་རོ་བདའི་འབྲས་བུ་འཛད་མེད་གཡུར་ཟ་བ། །ལུས་ཅན་ཡོངས་ཀྱི་ཉེར་འཚོ་བླ་མེད་ཉིད་གྱུར་ཅིག །པཾདྨཱ་«རིགས་བརྗོད་པ་བར་གྱི་གསལ་བྱེད།་་་་་»ཀ་ར་ལས་བརྒྱུད་གསཾང་བ་སྔགཾས་ཀྱིས་མཚོན། །དམ་པའི་ཆོས་མཛོད་ཡང་དག་འཛིན་མཆོག་སྤྲུལ་པའི་སྐུ། །གཙུག་ལག་རབ་འབྱམས་གསེར་མངལ་བུ་མོ་དགྱེས་པའི་གླུར། །རྟག་པར་འཇོ་ཡིན་བྱམས་བསྟན་མ་ཤར་བར་དུ་བརླིང་། །ངེས་པར་འབྱུང་བའི་ཚུལ་ཁྲིམས་ཉེས་མེད་«་་་་་ཡན་ལག་གཅིག་གཟུགས། »གསུང་ཞིམ་འཐུལ། །ཀློག་དང་སྤོང་བའི་འཁོར་ལོ་ལྷུར་ལེར་འདུཾས་ཚོཾགས་ཀྱི། །བླ་གོས་སིནྡྷཱུ་ཝཱ་ར་གཞོན་ནུའི་ཚོན་མདངས་དག །ཕྱོཾགས་ཀྱི་ལུས་ཕྲའི་མཁུར་ཚོས་ཁྱཾབ་པར་སྤུད་གྱུར་ཅིག །ལེགས་གསུངས་«་་་་་མཐའ་དག་གཟུགས་ཅན། »ཆོས་ཚུལ་སྡེ་ཚན་དཔག་ཡས་ཁུར་གྱིས་མཛེས། །མི་བདག་ཁྱད་ནོར་བདུན་གྱི་སྡེཾ་ཡི་ཡོན་ཏན་རྫོགས། །ཐར་པའི་གྲོང་ཁྱེར་ལྷོད་པོར་བགྲོད་པའི་གོམ་སྟབས་བདེ། །འདོད་དགུའི་དཔལ་འབྱོར་ལུས་སྟོབས་བརྟས་པའི་གཉིས་འཐུང་བདག །སྔོན་བསགས་དགེཾ་ཚོགས་«གཏམ་རྒྱུད་ལས་དྲངས་པའི་མཐའ་དག་གཟུགས།་་་་་»བདེན་ཚིག་གྲུབ་པའི་དྲང་སྲོང་གིས། །ཡིད་སྲུབས་བར་ཆད་ལྷ་མིན་སྤུན་གྱི་ངན་གཡོ་བཅིལ། །བློཾ་གྲོཾས་གསུས་པ་རྣམ་པར་ཡངས་བར་ཆོས་སྲིད་ཀྱི། །དགེ་ལེགས་ཆུ་ཀླུང་རྒྱཾ་མཚོཾ་འཁྱིལ་བ་རྒྱལ་གྱུར་ཅིག །«བསྡུས་པའི་གཟུགས་ཅན།་་་་་»མི་དམན་བསོཾད་ནམཾས་ཆ་ཤས་ཀུན་ནས་ཡོངས་གང་བའི། །རྒྱལ་ཕྲན་གཉིས་སྐྱེས་བྱེ་བས་ཐལ་སྦྱར་སྤྱི་བོས་བཏུད། །ཆོས་ལྡན་མི་བདག་རྒྱུ་སྐར་མགོཾན་པོཾ་གང་ཡིན་དེ། །མི་ཤིགས་ནོར་བུའི་ཁྲི་ལ་རྟག་པར་འཚོ་གྱུར་ཅིག །ཆོཾས་«་་་་་གཅིག་ལ་གཅིག་ལྟོས་ཀྱི་རབ་སྤེལ། »སྲིད་དཔལ་འབྱོར་རི་གླིང་ཆུ་གཏེར་མ་ལུས་པ། །དབང་སྒྱུར་མཁྱེན་དཔྱོད་གསེར་གྱི་ཙཀྲ་སྔོན་འགྲོ་བས། །འཛམ་གླིང་སྐྱེ་བོ་ཡོངས་སུ་སྐྱོངཾ་བའི་དཔལ་མགོཾན་དུ། །སྐུ་ཚེ་ཕྲིན་ལས་ང་ལས་ནུ་འདྲ་ཉིད་གྱུར་ཅིག །ནོར་«་་་་་གཟུགས་ཅན་གྱི་གཟུགས་ཅན། »འཛིན་བུ་མོའི་མཚར་སྡུག་འདབ་སྟོང་དཀྱིལ་འཁོར་ལ། །མཁའ་མཉམ་ཡིད་ཅན་བུས་པའི་རྐང་པ་དྲུག་ལྡན་རྣམས། །དགེ་སྤྱོད་འདོད་པའི་ཡོན་ཏན་སྦྲང་རྩིས་ཆེར་མྱོས་པའི། །བདེ་སྐྱིད་རྩེ་འཇོར་རོལ་པའི་འཕུར་ལྡིང་བསྒྱུར་བར་ཤོག །ཡིད་འོང་སྤྲིན་སྔོན་དག་བྱེད་ཟེགས་མ་«ཏིང་ངེ་འཛིན་གྱི་རྒྱན།་་་་་»དུས་སུ་འཐོར། །གསེར་ལྡན་དགའ་བའི་འགྱུར་བ་སྔོ་བསངས་ལང་ཚོ་ངོམ། །དབྱར་སྐྱེས་རྩི་ཤིང་ལོ་ཏོག་འབྲས་བུ་དར་བབ་ཀྱི། །ཡ་མཚན་ལྟད་མོ་ཕན་ཚུན་ཅི་ཡང་སྟོན་པར་ཤོག །ཚུལ་«་་་་་དང་པོ་གསུམ་པར་ཡོད་པ་ཆད་པའི་ཟུང་ལྡན། »འདིར་དོ་དམ་འདྲི་ཞུས་ལས་ཀྱི་འབྲེལ་ཐོགས་རྣམས། །བྱང་ཆུབ་བར་གྱི་སྐྱེ་བར་བཅོ་བརྒྱད་ཆོས་ལྡན་རྟེན། །ཚུལ་ཆེན་ཐོས་བསམ་བསྒོམས་པ་ལས་བྱུང་ཤེས་རབ་ཀྱིས། །སྟོབས་བཅུ་མངའ་བའི་ཆོས་ལ་བྱ་བ་བྱེད་པར་ཤོག །སྙོམ་ལས་པ་ཡང་ཚེ་«་་་་་རིགས་བརྗོད་པ་ཐོག་མའི་གསལ་བྱེད། »རབས་ཕྲེང་བར་ལུས་མེད་ཐུལ། །མཆོག་གི་བསྟན་ལ་བླ་མ་ལྷ་ཡིས་རྗེས་བཟུང་ནས། །གཙུག་ལག་རབ་འབྱམས་ཡང་དག་རིག་པའི་འོད་སྟོང་གིས། །ས་གསུམ་ཆོས་ཀྱི་སྣང་ཆེན་འགྱེད་པ་ཉིད་གྱུར་ཅིག །དེ་«གཟུགས་ཅན་ལས་ལྡན་པའི་གཟུགས་ཅན།་་་་་»སྐད་མཆིད་པ་ལྷག་བསམ་རྣམ་པར་གནག་པ་མིན་པའི་ཞིང་ས་ཤིན་ཏུ་གཤིན་པ་ལ། །གནས་སྐབས་མཐར་ཐུག་ཕུན་ཚོགས་སྟོན་དུས་གཡུར་དུ་ཟ་རུང་མངོན་འདོད་འབྲས་བུར་སྨོན་པའི་ལམ། །ས་བོན་རྨ་མེད་ཅི་རིགས་བཏབ་པ་དཀོན་མཆོག་ཐུགས་རྗེ་ཡོལ་བ་མིན་པའི་དྲོད་གཤེར་གྱི། །རྣམ་པ་ཐམས་ཅད་ཕུན་ཚོགས་སྙེ་མས་སྟོངས་པ་མིན་པར་སྐལ་བ་སྦོམ་པོས་སྲུངས་ཤིག་གུ། །ཞེས་གསར་རྙིང་རིས་བྲལ་གྱི་བསྟན་པ་དྲི་བྲལ་དུ་སྐྱོང་ཞིང་འཆད་པ་ལ་བསྙེངས་པ་དང་བྲལ་བའི་མཁས་གྲུབ་དབང་པོ་རྫོགས་ཆེན་སྤྲུལ་པའི་སྐུ་རིན་པོ་ཆེ་འགྱུར་མེད་ཐེག་མཆོག་བསྟན་འཛིན་པ་དང་། དཔལ་སྟོབས་ཀྱི་དབང་ཕྱུག་སྡེ་དགེ་ས་སྐྱོང་བླ་མ་ཆེན་པོ་བློ་གྲོས་རྒྱ་མཚོ་པ་མཆོད་ཡོན་ནས། སྨྲ་བའི་དབང་ཕྱུག་ཆེན་པོ་ཀློང་ཆེན་རབ་འབྱམས་པའམ། མཚན་དངོས་ཚུལ་ཁྲིམས་བློ་གྲོས་ཞེས་གྲགས་པའི་གསུང་རབ་ལས། ཁོལ་བུར་ཕྱུང་བའི་བསྟན་བཅོས་མཛོད་བདུན་རྩ་འགྲེལ་བསྡུས་དོན་དུ་བཅས་པ། ངལ་གསོ་སྐོར་གསུམ་རྩ་འགྲེལ་བསྡུས་དོན་དུ་བཅས་པ། གསང་བའི་སྙིང་པོའི་རྒྱུད་ཀྱི་རྣམ་འགྲེལ་བཅས་རྣམས་རྙིང་བསྟན་ཡོངས་ཀྱི་བསྟན་བཅོས་ཀྱི་མིག་ལྟ་བུར་དགོངས་ནས་ཆོས་སྦྱིན་འཛད་པ་མེད་པའི་རྒྱུན་གྱི་ཕྱི་མོ་བསྐྲུན་པར་མཛད་པའི་པར་བྱང་དང་ཡོངས་སུ་བསྔོ་བ་སྨོན་ལམ་གྱི་ཚིགས་སུ་བཅད་པ་བསྟན་སྲིད་ལང་ཚོ་བདོ་བའི་ཟིལ་དངར་ཞེས་བྱ་བ་འདི་ནི། སྤྲུལ་པའི་སྐུ་རིན་པོ་ཆེ་དེ་ཉིད་ཀྱི་བཀའ་སྩལ་གནྡྷརྦའི་གླིང་བུའི་སྤུན་ཟླ་དག་གིས་ཕེབས་པར་བརྟེན། གངས་ཅན་ལྗོངས་པའི་གསུང་རབ་ཀྱི་བརྡ་གསར་རྙིང་དག་ལ་བློ་གྲོས་ཀྱི་སྣང་བ་ཅུང་ཟད་ཐོབ་པའི་དག་བྱེད་པ་བནྡེ་ཚུལ་ཁྲིམས་རིན་ཆེན་ནམ། འབྱུང་དུ་རུང་བའི་ཡོན་ཏན་ལ་སྨོན་པའི་བཏགས་མེད་དུ། ངག་གི་དབང་པོ་འཇིགས་བྲལ་ཕྱོགས་ལས་རྣམ་པར་རྒྱལ་བའི་ལྷ་དབྱངས་ཅན་སྙེམས་པའི་ལང་ཚོའི་སྡེར་བོད་པས། རབ་བྱུང་འདོད་པའི་ན་ཚོད་ལྡན་ཞེས་པའི་གནམ་ལོའི་ཞག་གི་ཕུང་པོ་རྒྱུ་སྐར་ཁྲུམས་སྟོད་ཀྱིས་ཉ་བའི་དཀར་ཕྱོགས་ཀྱི་བཟང་པོ་གཉིས་པ། ལེགས་བྲིས་ཀྱི་བདེན་ཚིག་གྲུབ་པའི་དྲང་སྲོང་ཆེན་པོ་རྀ་རིས། དག་བྱེད་ཉལ་འགྲོ་མའི་རྒྱུན་ཐམས་ཅད་ཡན་ལག་བརྒྱད་ལྡན་གྱི་བདུད་རྩིར་བསྒྱུར་བའི་དུས་སྟོན་བཟང་པོ་ལ་ལུས་ཅན་མཐའ་དག་མགྲོན་གཉེར་བའི་དུས་ཚེས་དགེ་བར་འབྲི་ཀླུང་གསེར་ལྡན་མའི་རྒྱུན་ཆེན་པོ་དལ་གྱིས་འབབ་པའི་འགྲམ་ངོགས། ལྡན་ཡུལ་ཆོས་སྡེར་གྲགས་པའི་གཙུག་ལག་ཁང་གཞན་འཕྲུལ་མངོན་པར་དགའ་བ་ཞེས་བྱ་བ་དང་ཉེ་བར་འབྲེལ་པའི་དབང་པོའི་ཕྱོགས་ཀྱི་བ་གམ་གསུམ་པའི་ཕོ་བྲང་དུ་སྦྱར་བ་དགེ་ལེགས་རྣམ་པར་འཕེལ་བར་གྱུར་ཅིག། །།སརྦ་མངྒ་ལཾ།། །།སྭསྟི་བི་ཛ་ཡནྟུ། །